**ZMLUVA O POSKYTNUTÍ ŠKOLY V PRÍRODE TRALALAND 2019**

Uzavretá podľa § 269 ods.2 Obchodného zákonníka v platnom znení medzi:

Názov organizácie: Tralaland servis s.r.o.

Zastúpená: Mgr. Ladislav Réti, riaditeľ spoločnosti

Sídlo: Podzámska 64 94901 Nitra

Bankové spojenie: SK50 6500 0000 0000 2020 7658

IČO: 36544451

DIČ: 2021598337

IČ DPH: SK2021598337

Email: tralaland@tralaland.sk

Ďalej ako : **poskytovateľ**

Názov organizácie: ZŠ Kráľa Svätopluka Dražovská 1 949 01 Nitra

Zastúpená: Mgr. Alexandra Ďurišová, riaditeľka školy

Sídlo: Drážovská 6, Nitra

Bankové spojenie: IBAN: SK 58 5600 0000 0068 3399 6110

IČO: 37861344

DIČ: 2021621327

Email: sekretariatzszobor@gmail.com

Ďalej ako : **objednávateľ**

**Článok I.**

**Podmienky pobytu**

1. Poskytovateľ sa zaväzuje, že poskytne objednávateľovi pobyt s programom v Škole v prírode (ďalej len ŠvP) Tralaland v termíne: **27.05.2019 – 31.05.2019** pre **50 detí** a **5 pedagogických zamestnancov** objednávateľa v rekreačnom zariadení Park pod Borovicou v Trnavej Hore v okrese Žiar nad Hronom, ktorého prevádzkovateľom je Agrohont Dudince, a.s. Prevádzkovateľ rekreačného zariadenia zabezpečuje pre účastníkov ŠvP stravu a ubytovanie.
2. V deň nástupu do ubytovacieho zariadenia objednávateľ nahlási presný počet detí so štátnym príspevkom na školu v prírode. Po ukončení pobytu bude objednávateľovi na základe presnej objednávky vystavená faktúra. Škola v prírode začína prvým dňom večerou a končí posledný deň raňajkami a balíčkom na cestu.

**Súčasťou školy v prírode je:**

1. zabezpečenie programovej náplne (animačný program v popoludňajších hodinách) a zabezpečenie zdravotnej služby počas školy v prírode
2. technické, športové a zdravotné vybavenie
3. kompletnosť administratívy a zdravotnej dokumentácie
4. ubytovanie (4 nocí) a stravovanie (5xdenne) pre všetkých účastníkov školy v prírode podľa príslušných noriem
5. právnu a hmotnú zodpovednosť za rekreované deti odo dňa nástupu do dňa odchodu nesie objednávateľ
6. poskytovateľ nezodpovedá za stratu cenných vecí účastníkov školy v prírode (šperky, elektronika, peniaze).

**Článok II.**

**Platobné podmienky**

1. Zmluvné strany sa dohodli na cene vo výške 100,- EUR s DPH za jedno dieťa.
2. Počet ubytovaných fyzických osôb je predbežne dohodnutý na 50 detí + 5 pedagogickí zamestnanci. Presný počet ubytovaných osôb bude nahlásený 5 dni pred poskytnutím prechodného ubytovania. Pobyt a stravovanie pedagogických zamestnancov hradí poskytovateľ.
3. V deň nástupu do ubytovacieho zariadenia objednávateľ nahlási presný počet detí so štátnym príspevkom na školu v prírode. Počas pobytu bude objednávateľovi vystavená faktúra za úhradu pobytu detí so štátnym príspevkom.
4. Objednávateľ je povinný poskytovateľovi počas pobytu vystaviť objednávku, na základe ktorej poskytovateľ vystaví objednávateľovi faktúru. Tú potom objednávateľ neodkladne dodávateľovi uhradí.

**Článok III.**

**Dôležité upozornenia**

1. Všetky spory s poskytovateľom v priebehu školy v prírode rieši vedením školy poverená vedúca školy v prírode. V prípade preukázateľného spôsobenia škody účastníkom ŠvP spôsobenej poskytovateľovi sa objednávateľ zaväzuje bez zbytočného odkladu oznámiť vznik poistnej udalosti zákonnému zástupcovi účastníka ŠvP.
2. Poskytovateľ neodporúča brať si do ŠvP drahé a vzácne veci, elektroniku, šperky a veľkú finančnú hotovosť, pretože v prípade krádeže, alebo straty nemôže za predmetné veci zodpovedať.
3. Dokumenty potrebné k nástupu do ŠvP.
4. Čestné prehlásenie zákonného zástupcu dieťaťa o bezinfekčnosti a zdravotnom stave dieťaťa. (zozbiera učiteľ a odovzdá zdravotnej službe ŠvP).
5. Potvrdenie od lekára – o celkovom zdravotnom stave, obmedzeniach, alergiách a podobne v zmysle platnej legislatívy (zozbiera učiteľ a odovzdá zdravotnej službe ŠvP).
6. Kópia preukazu poistenca (zozbiera učiteľ a odovzdá zdravotnej službe ŠvP).

**Článok IV.**

**Záverečné ustanovenia**

1. Zmluva je vyhotovená v dvoch rovnopisoch, po jednom pre každú zmluvnú stranu.
2. Zmluva nadobúda účinnosť dňom podpisu zmluvy obidvomi zmluvnými stranami.
3. Ďalšie náležitosti tejto zmluvy sa riadia v zmysle platnej legislatívy.

................................................................ ..............................................................

 za poskytovateľa za objednávateľa

 Mgr. Ladislav Réti Mgr. Alexandra Ďurišová, riaditeľka školy